3. Samarbejdsaftale om supercykelstier i [adresse] (Åben)
Tidl. politisk behandling  
Forventet sagsgang
TM-U
Lovgrundlag
 
SAGENS INDHOLD
Teknik- og Miljøudvalget skal i denne sag tage stilling til indtræden i et samarbejde om supercykelstier i 
Region Midtjylland. 
Samarbejdet vil være ledsaget af en politisk følgegruppe, som skal mødes 2 gange om året.
Baggrunden for samarbejdet er, at Skanderborg Kommune i januar 2020 afholdt et fællesmøde om 
muligheden for at starte et supercykelstisamarbejde i regionen. På mødet blev der nedsat en 
arbejdsgruppe, som fik til opgave at udarbejde et forslag til aftalegrundlag, som er vedlagt som bilag 1.
Der er foreløbigt udvist interesse i at deltage i samarbejdet fra regionen og følgende kommuner: Hedensted, 
Horsens, [adresse], Odder, Randers, Silkeborg, Skanderborg, [adresse], Viborg og [adresse].
Supercykelstisamarbejdet har til formål at sikre en koordinering af de cykelstier på tværs af 
kommunegrænser, som kan benyttes til fx pendling til og fra arbejdspladser og uddannelsesinstitutioner. 
Arbejdet i supercykelstisamarbejdet skal muliggøre pendling via et sammenhængende net af cykelstier.
Samarbejdet skal fremme koordination af kommunernes anlægsaktiviteter med hensyn til cykelstier, 
således at de kortlagte huller i supercykelstinettet udfyldes, og eventuelle statslige puljer til medfinansiering 
kan ansøges samlet.
I dag har 45 % af pendlerne i den østjyske del af regionen under 10 kilometer mellem deres hjem og 
arbejde. Gennem samarbejdet vil det blive kortlagt, hvor de største pendlerstrømme er indenfor regionen, 
herunder på tværs af kommunegrænserne. På den baggrund kan der planlægges for cykelstistrækninger 
og eventuelt nye linjeføringer, som vil kunne dække dokumenterede behov bedre. Gennem samarbejdet 
koordineres desuden hvilke ændringer, som bør udføres på stierne for at øge kvaliteten.
Ved indgåelse af samarbejdsaftalen forpligter regionen og kommunerne sig til som minimum at deltage 
frem til udgangen af 2022. Herefter vil kommunen kunne udtræde af samarbejdet med et års varsel.
VURDERING
Teknik og Miljø vurderer, at samarbejdet vil kunne bidrage til en bedre koordinering mellem kommunerne, 
når der skal projekteres og anlægges cykelstier med potentiale for pendlere. En afledt effekt af øget 
transport på cykel som alternativ til andre transportformer vil kunne betyde en øget sundhed for borgerne.
Det vurderes også, at samarbejdet vil kunne have afledt positiv effekt i forhold til at understøtte 
cykelturisme. 
Samarbejdet vil understøtte Favrskov Kommunes prioritering af mere miljøvenlige transportformer og en 
CO2-besparelse på transportområdet.
Teknik- og Miljøudvalget
12-11-2020 08:00
Sagsnr. MOD-2020-00126
DokID: 
Sagsbehandler: Mette Lund 
([adresse]) (marir)
ØKONOMI
Den samlede administrationsudgift er 1 mio. kr. årligt, hvor Region Midtjylland betaler 500.000 kr. og de 
deltagende kommuner betaler en andel af 500.000 kr. på baggrund af indbyggertallet. Såfremt [adresse] 
Kommune indtræder i samarbejdet medfører det en udgift til sekretariatsbetjeningen på 25.000 kr. årligt fra 
2021. [adresse] andel vil blive finansieret indenfor den eksisterende økonomiske ramme.
INDSTILLING 
Direktøren for Teknik og Miljø indstiller til Teknik- og Miljøudvalget:
1. At [adresse] indtræder i samarbejdet.
2. At Teknik- og Miljøudvalget udpeger en repræsentant til den politiske følgegruppe.
BESLUTNING
Ad 1. Godkendt med den præcisering, at Favrskov Kommune tiltræder samarbejdet med fokus på, hvordan 
biltrafikken ind mod [adresse] bedst aflastes og at samarbejdet primært bør fokusere på at etablere 
cykelservicefaciliteter på eksisterende strækninger fremfor nye cykelstianlæg. 
Ad 2. Teknik- og Miljøudvalget udpegede Preben Jespersen som medlem af følgegruppen.
Bilag
1.
Udkast til aftale om [adresse] samarbejde i Region Midtjylland (489778)
